|  |  |  |
| --- | --- | --- |
| **РЕПУБЛИКА СРБИЈА – ОПШТИНА РАЧА** | | |
| **ОПШТИНСКО ВЕЋЕ ОПШТИНЕ РАЧА** | | |
| **Број: 021-96/2024-II-01**  **Дана: 10.04.2024. године.** | | |
|  |  | |
|  | |  |

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 32. ставoм 1. тачком 4) Закона о локалној самоуправи (“Службени гласник РС“, бр. 129/2007, 83/2014 – др. закон, 101/2016 – др. закон, 47/2018 и 111/2021 – др. закон), чланом 20. Закона о социјалној заштити („Службени гласник РС“, бр. 24 /2011 и 117/2022 – УС) и чланом 40. Статута општине Рача („Службени гласник општине Рача бр. 3/19), Општинско веће општине Рача, на седници одржаној дана 10.04.2024. године, утврдило је предлог:

**О Д Л У К Е**

**О ПРИСТУПАЊУ ИЗРАДИ ПРОГРАМА ЗА УНАПРЕЂЕЊЕ СОЦИЈАЛНЕ ЗАШТИТЕ У ОПШТИНИ РАЧА**

**Члан 1.**

Приступа се изради Програма за унапређење социјалне заштите у општини Рача за период 2024.-2027.година (у даљем тексту: Програм).

**Члан 2.**

Образује се радна група за израду Програма у следећем саставу:

1. Александар Сенић, члан Општинског већа општине Рача, задужен за социјалну заштиту;

2. Јована Бетулић,начелница Општинске управе Рача;

3. Марија Стевановић, секретар Скупштине општине Рача;

4. Иван Ђорђевић, директор Центра за социјални рад “ Шумадија” Баточина за општине Баточина, Рача и Лапово;

5. Слађана Срећковић, запослена у ЦСР “ Шумадија” Баточина -одељење у Рачи;

6. Милан Игњатовић, секретар Црвеног крста Рача;

7. Сандра Живковић, извршилац у области привреде и књиговодства буџета у Одељењу за привреду, пољопривреду, буџет и финансије, Општинска управа Рача;

8. Анкица Михајловић, извршилац за ЛЕР, израду и праћење пројеката у Одељењу за изградњу, урбанизам и ЛЕР, Општинска управа Рача;

9. Ненад Милић, саветник за запошљавање у Националној служби за запошљавање-Филијала Крагујевац, испостава Рачи;

10. Весна Вићентијевић, директорка ОШ” Карађорђе” у Рачи;

11. Наташа Павловић, директорка ПУ” Наша радост” у Рачи;

12. Невена Ћоралић, представник Дома здравља ” Милоје Хаџић-Шуле” у Рачи;

13. Катарина Игњатовић, запослена у Одељењу за изградњу, урбанизам и ЛЕР, Општинска управа Рача;

За Координатора Радне групе именује се Драгана Антонијевић, шеф Одељења за општу управу, друштвене делатности, заједничке и инспекцијске послове;

На састанке Радне групе се могу позивати стручњаци и представници/це других органа и организација, ако је потребно ради информисања Радне групе о одређеном питању (нпр. Заштитник грађана, јавна предузећа, представници/це организација цивилног друштва, медија и сл.).

**Члан 3.**

Задатак радне групе је израдаПрограма за унапређење социјалне заштите, а посебно:

* Израда плана активности на изради Програма;
* Израда нацрта Програма и учешће у јавној расправи о предлогу Програма;
* Припрема аналитичких и других докумената у циљу припреме Програма за унапређење социјалне заштите;
* Обезбеђивање координације, сталне комуникације и сарадње са представницима/цама локалне власти, надлежних институција, организација цивилног друштва и слично;
* Размена информација и података о текућим активностима и иницијативама надлежних институција;

**Члан 4.**

Програм за унапређење социјалне заштите општине Рача из члана 3. ове Одлуке је потребно израдити до септембра 2024.године.

**Члан 5.**

Послове и задатке утврђене овим решењем руководилац и чланови радне групе обавиће без накнаде.

**Члан 6.**

Услове за рад, стручну и административно-техничку подршку обезбеђује Општинска управа Рача.

**Члан 7.**

Одлука ступа на снагу осмог дана од дана објављивања у „Службеном гласнику општине Рача“.

**О б р а з л о ж е њ е**

У складу са чланом члана 32. став 1. тачка 4. Закона о локалној самоуправи, скупштина општине је овлашћена да доноси програм развоја општине и појединих делатности.

У складу са чланом 20. Закона о социјалној заштити („Службени гласник РС“, бр. 24 од 4. априла 2011, 117 од 26. октобра 2022 – УС) јединица локалне самоуправе има обавезу да донесе Програм унапређења социјалне заштите. Програм мора бити усаглашен са стратегијом развоја коју доноси Влада. Свака јединица локалне самоуправе мора утврдити мере и активности за подстицај и развој постојећих и нових услуга социјалне заштите. Средства за финансирање програма унапређења социјалне заштите обезбеђују се у буџету јединице локалне самоуправе, у складу са законом.

Полазећи од потребе да се подстакне развој постојећих, нових и иновативних услуга социјалне заштите, скупштина општине формира Радну групу састављену од свих субјеката који су релевантни за развој и унапређење социјалне заштите са циљем утврђивања Програма унапређења социјалне заштите за општину Рача.

**ОПШТИНСКО ВЕЋЕ ОПШТИНЕ РАЧА**

**П Р Е Д С Е Д Н И К**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Одлуку доставити:**

* Скупштини општине Рача,
* a/a.